Priekšlikums Eiropas Parlamenta un Padomes direktīva, ar ko groza Direktīvu 95/50/EK attiecībā uz Komisijai piešķirtajām ieviešanas pilnvarām /* COM/2007/0509 galīgā redakcija - COD 2007/0184 */





[pic] | EIROPAS KOPIENU KOMISIJA | Briselē, 11.9.2007 COM(2007) 509 galīgā redakcija 2007/0184 (COD) Pielāgošana saskaņā ar regulatīvu kontroles procedūru Priekšlikums EIROPAS PARLAMENTA UN PADOMES DIREKTĪVA, ar ko groza Direktīvu 95/50/EK attiecībā uz Komisijai piešķirtajām ieviešanas pilnvarām (iesniegusi Komisija) 2007/0184 (COD) Pielāgošana saskaņā ar regulatīvu kontroles procedūru Priekšlikums EIROPAS PARLAMENTA UN PADOMES DIREKTĪVA, ar ko groza Direktīvu 95/50/EK attiecībā uz Komisijai piešķirtajām ieviešanas pilnvarām EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 71. pantu, ņemot vērā Komisijas priekšlikumu[1], ņemot vērā Eiropas Ekonomikas un sociālo lietu komitejas atzinumu[2], ņemot vērā Reģionu komitejas atzinumu[3], rīkojoties saskaņā ar Līguma 251. pantā noteikto procedūru[4], tā kā: (1) 1995. gada 6. oktobra Direktīvā 95/50/EK par vienotu kārtību, kādā pārbauda bīstamo kravu pārvadāšanu pa autoceļiem[5], ir paredzēts, ka konkrēti pasākumi ir jāpieņem saskaņā ar Padomes 1999. gada 28. jūnija Lēmumu 1999/468/EK, ar ko nosaka Komisijai piešķirto ieviešanas pilnvaru īstenošanas kārtību[6]. (2) Lēmums 1999/468/EK ir grozīts ar Lēmumu 2006/512/EK, ar kuru ieviesa regulatīvu kontroles procedūru attiecībā uz vispārējiem pasākumiem, kuru mērķis ir grozīt mazāk būtiskus elementus pamataktā, kas pieņemts saskaņā ar Līguma 251. pantā noteikto procedūru, tostarp svītrot dažus šādus elementus vai papildināt tiesību aktu, iekļaujot jaunus mazāk būtiskus elementus. (3) Saskaņā ar Eiropas Parlamenta, Padomes un Komisijas kopīgo paziņojumu[7] par Lēmumu 2006/512/EK, lai šo jauno procedūru varētu piemērot spēkā esošiem tiesību aktiem, kas pieņemti saskaņā ar Līguma 251. pantā noteikto procedūru, šie tiesību akti jāpielāgo saskaņā ar tiem piemērojamām procedūrām. (4) Attiecībā uz Direktīvu 95/50/EK Komisijai jāpiešķir pilnvaras pielāgot pielikumus zinātnes un tehnikas attīstībai. Ievērojot to, ka minētie pasākumi ir vispārīgi un paredzēti Direktīvas 95/50/EK mazāk būtisko elementu grozīšanai, tie jāpieņem saskaņā ar regulatīvo kontroles procedūru, kas noteikta Lēmuma 1999/468/EK 5.a pantā. (5) Tāpēc attiecīgi jāgroza Direktīva 95/50/EK. (6) Grozījumi, kas saskaņā ar šo direktīvu jāveic Direktīvā 95/50/EK, attiecas tikai uz komiteju procedūrām, dalībvalstīm tie nav jātransponē. Tādēļ nav nepieciešams pieņemt noteikumus šajā nolūkā, IR PIEŅĒMUSI ŠO DIREKTĪVU. 1. pants Direktīvas 9.a un 9.b pantu aizstāj ar šādiem pantiem: „9.a pants Komisija pielāgo pielikumus zinātnes un tehnikas attīstībai jomās, uz kurām attiecas šī direktīva, jo īpaši, lai ņemtu vērā Direktīvas 94/55/EK grozījumus. Šos pasākumus, kas paredzēti šīs direktīvas mazāk būtisku elementu grozīšanai, to papildinot, pieņem saskaņā ar 9.b panta 2. punktā minēto regulatīvo kontroles procedūru. „ 9.b pants 1. Komisijai palīdz Bīstamo kravu pārvadājumu komiteja, kas izveidota saskaņā ar Direktīvas 94/55/EK 9. pantu. 2. Ja ir atsauce uz šo punktu, piemēro Lēmuma 1999/468/EK 5.a panta 1. līdz 4. punktu un 7. pantu, ņemot vērā tā 8. panta noteikumus.” 2. pants Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī . 3. pants Šī direktīva ir adresēta dalībvalstīm. Briselē, […] Eiropas Parlamenta vārdā –– Padomes vārdā –– priekšsēdētājs priekšsēdētājs […] […] [1] OV C […], […], […] lpp. [2] OV C […], […], […] lpp. [3] OV C […], […], […] lpp. [4] OV C […], […], […] lpp. [5] OV C 249, 17.10.1995., 35. lpp. Direktīvā jaunākie grozījumi izdarīti ar Komisijas Direktīvu 2004/112/EK (OV L 367, 14.12.2004., 23. lpp.). [6] OV C 184, 17.7.1999., 23. lpp. Lēmumā grozījumi izdarīti ar Lēmumu 2006/512/EK (OV L 200, 22.7.2006., 11. lpp.). [7] OV C 255, 21.10.2006., 1. lpp.